Álvaro de Marichalar

Álvaro de Marichalar y Sáenz de TejadaAbizena horrela idaztea euskal herritar horren aukera pertsonala da. Izan ere, Euskaltzaindiak, euskara baturako, Maritxalar onartu du deitura horren grafiatzat. Ikus Euskal Onomastikaren Datutegia. (Iruñea, ) nafar abenturazale eta enpresaburua da.

 Biografia 
Álvaro de Marichalar y Sáenz de Tejada Iruñean jaio zen, Nafarroan, 1961eko apirilaren 25ean. Gurasoak Amalio de Marichalar y Bruguera, Ripaldako 8. kondea, eta Concepción Sáenz de Tejada izan zituen. Orobat, anaia txikia du Elena Borboikoaren senar ohia den Jaime de Marichalar.

Espainiako Aireko Armadako hegazkinlari bilakatu zen, baina istripu baten ondorioz utzi eta enpresa mundura pasa zen.

1985ean, TeleSat sortu zuen antena parabolikoen arloan aritzekohttps://web.archive.org/web/20210214100617/https://www.hola.com/biografias/alvaro-de-marichalar/ eta, 1986an, berriz, mugikorren kormertzializazioan aurrendari izan zen konpainia bat sortu zuen.

Hala ere, bere afizioa nabigazioa da eta horretara dedikatzen ditu, neurri handi batean, dirua eta denbora.

2002ko otsailean, Atlantikoa gurutzatzeko erronka prest zeukan. Horrela atera zen Erromarantz, 14 orduz zutik egoteko beldurrik gabe, olatuekin borrokan. Eta horrela jarraitu zuen 35 espedizio baino gehiago burutu arte.

2008ko hauteskundeetan UPyDren zerrendetan aurkeztu zen baina ez zuen kargurik lortu.

2009ko irailaren 25ean, Ekateryna Anikieva ukraniarrarekin ezkondu zen Numantzian, Sorian,http://www.diariovasco.com/v/20100927/gente/boda-alvaro-marichalar-20100927.html baina 3 urte geroago, bikotea banandu egin zen.

Esan bezala, 38 itsas-espedizio burutu zituen 30 urtean zehar eta garrantzitsuenak honako hauek dira: Hong Kong-Tokio 2006an (Frantzisko Xabierkoaren jaiotzaren V. mendeurrenean); Formentera-Odesa 2004an (Odesaren sortzaile izan zen José de Ribasen omenez) eta Erroma-New York 2002an (Kolonek Amerikarako egin zuen laugarren eta azken bidaiaren V. mendeurrenean).

 Erreferentziak 

Kategoria:Iruindarrak
Kategoria:Euskal Herriko ultraeskuindarrak
Kategoria:Euskal Herriko espainiar nazionalistak
Kategoria:Nafarroa Garaiko enpresaburuak
Kategoria:Batasuna, Aurrerapena eta Demokraziako politikariak
Kategoria:Nafarroa Garaiko politikariak
Kategoria:Euskal Herriko hegazkinlariak
Kategoria:Nafarroako militarrak
Kategoria:Euskal Herriko noblezia
Kategoria:Euskal Herriko abenturazaleak